## Pravilnik o ispitu za obavljanje poslova investicijskog savjetnika

### NN 29/2001 (4.4.2001.), Pravilnik o ispitu za obavljanje poslova investicijskog savjetnika

# KOMISIJA ZA VRIJEDNOSNE PAPIRE REPUBLIKE HRVATSKE

519

Na teme­­lju članka 12. stavak 1. točka 1. i članka 36. stavak 2. Zakona
o izdava­­nju i prometu vrijednosnim papirima (»Narodne novine« 107/95, 142/98
i 87/00), Komisija za vrijednosne papire Republike Hrvatske (da­­lje: Komisija
za vrijednosne papire) donosi

## PRAVILNIK

### O ISPITU ZA OBAVLJANJE POSLOVA INVESTICIJSKOG SAVJETNIKA

Članak 1.

(1) Ovim pravilnikom propisuju se uvjeti i postupak za pristupa­­nje
ispitu za obav­­lja­­nje poslova investicijskog savjetnika, kao i sadržaj
ispita.

(2) Ispit organizira Komisija za vrijednosne papire.

OBRAZOVNI PROGRAM

Članak 2.

(1) Obrazovni program za obav­­lja­­nje poslova investicijskog
savjetnika organizira Komisija za vrijednosne papire, a odluku o tome objav­­ljuje
u javnim glasilima.

(2) Obrazovni program bit će organiziran ako se za isti prijavi najma­­nje
20 polaznika.

(3) Pohađa­­nje obrazovnog programa nije uvjet za pristupa­­nje ispitu
za obav­­lja­­nje poslova investicijskog savjetnika.

(4) Obrazovni program može pohađati osoba koja je stekla najma­­nje VI/1
(šesti) stupa­­nj obrazova­­nja.

(5) Troškove obrazovnog programa snose polaznici, plaća­­njem kotizacije
prije početka pohađa­­nja programa.

UVJETI ZA PRISTUPANJE ISPITU

Članak 3.

Ispitu za obav­­lja­­nje poslova investicijskog savjetnika može
pristupiti osoba koja ispu­­njava s­­ljedeće uvjete:

– da je stekla najma­­nje VI/1 (šesti) stupa­­nj obrazova­­nja,

– da je podnijela zahtjev za polaga­­nje ispita i platila
administrativnu pristojbu na zahtjev za polaga­­nje ispita za obav­­lja­­nje
poslova investicijskog savjetnika.

SADRŽAJ ISPITA

Članak 4.

(1) Ispit za obav­­lja­­nje poslova investicijskog savjetnika obu­hvaća
sljedeće teme:

– Hrvatski zakonodavni i institucionalni okvir funkcionira­­nja
financijskih tržišta

– Uprav­­lja­­nje poslovnim financijama i čita­­nje financijskih
izvješća

– Kvantitativne metode za makroekonomske i mikroekonomske analize

– Korporativno investira­­nje i donoše­­nje financijskih odluka

– Načela uprav­­lja­­nja portfe­­ljem, financijska analiza tržišta i
instrumenata

– Analiza alternativnih instrumenata tržišta kapitala

– Analiza vrijednosti poduzeća

– Rješava­­nje praktičnih zadataka iz analize portfe­­lja i
investicijskog savjetova­­nja.

(2) Ispitnu literaturu predlažu predavači, a odobrava Komisija za
vrijednosne papire.

ZAHTJEV ZA POLAGANJE ISPITA

Članak 5.

(1) Zahtjev za polaga­­nje ispita za obav­­lja­­nje poslova
investicijskog savjetnika podnosi se Komisiji za vrijednosne papire.

(2) Zahtjev mora biti podnesen najkasnije 15 dana prije datuma određenog
za polaga­­nje ispita.

(3) Uz zahtjev kandidati obvezno prilažu i dokaze o udovo­­ljava­­nju uvjetima
iz članka 3. ovog Pravilnika.

POLAGANJE ISPITA

Članak 6.

(1) Ispit za obav­­lja­­nje
poslova investicijskog savjetnika polaže se pismeno.

(2) Datum i mjesto polaga­­nja
utvrđuje se i na odgovarajući način objav­­ljuje ispitna komisija.

(3) Ispit se mora održati u
roku od 60 dana od dana završetka obrazovnog programa.

Članak 7.

Kandidatu koji je položio
ispit, Komisija za vrijednosne papire izdaje svjedo­­džbu.

ISPITNA KOMISIJA

Članak 8.

(1) Ispitna komisija sastoji se od pet članova, od kojih su tri člana
članovi Komisije za vrijednosne papire.

(2) Predsjednika i članove ispitne komisije imenuje Komisija za
vrijednosne papire.

(3) Članovi ispitne komisije primaju naknadu za svoj rad.

ZAVRŠNA ODREDBA

Članak 9.

Ovaj pravilnik stupa na snagu danom objave u »Narodnim novinama«.

Klasa: 011-01/01-01/01
Urbroj: 567-03/01-1
Zagreb, 22. ožujka 2001.

Predsjednik Komisije
**Ivica Smi­­ljan,** v. r.

if !supportEmptyParas endif

Pravilnik, NN 29/2001-519